
A. A támogatás célja ÉS HÁTTERE

Alapvető cél és háttér információ

A gazdasági, társadalmi és technológiai változások rendkívül gyors és folyamatos alkalmazkodást kívánnak a gazdaság szereplőitől, a vállalkozásoktól, a munkavállalóktól. Az alkalmazkodás rugalmas, de ugyanakkor biztonságos munkaerő-piaci feltételeket kíván meg, ami egyfelől lehetővé teszi a vállalkozások számára az igazodást a változó feltételekhez, másfelől biztosítja a munkavállalók számára a foglalkoztatás biztonságát, segíti a munkahely megtartását, vagy munkanélküliség esetén az újbóli elhelyezkedést. A rugalmasság és a biztonság együttesen szükségesek ahhoz, hogy a munkaerőpiacon belüli átmenetek – iskolából a munka világába, egyik munkahelyről a másikra, munkanélküliségből vagy inaktivitásból a munka világába, munkából nyugdíjba – az egyén számára pozitív kimenetet eredményezzenek.

Mindehhez széles eszköztárra van szükség, amelyek egy része az Új Széchenyi Terv keretei között támogatható, más része pedig olyan szabályozási vagy intézményrendszert érintő módosításokat feltételez, amelyek a program keretein kívül valósíthatók meg. A Foglalkoztatási Program a rugalmasság és a biztonság szempontjainak érvényesítéséhez egyrészt az aktív munkaerő-piaci politikák támogatásán keresztül járul hozzá, másrészt a változásokhoz való alkalmazkodás alapvető eszközének tekinti a szak- és felnőttképzés támogatását, az egész életen át tartó tanulás ösztönzését, valamint a család és a munka összehangolását segítő intézkedéseket is.

A mindennapi életben tapasztalható, hogy sokszor a legegyszerűbb ügyek elintézése sem oldható meg nehézségek nélkül, illetve anélkül, hogy ügyintézési célra szabadság kivételére, „munkahelyről való elkéredzkedésre” sor kerülne. A hivatali (pl. okmányirodai) nyitvatartási idők, a bankok nyitvatartási ideje, a bölcsődék, óvodák, napközik nyitva tartása, az orvosi rendelők rendelési ideje sajnos a legtöbb esetben nem alkalmazkodik a szolgáltatásokat igénybe vevő emberek munkarendjéhez. Ez nemcsak a munkavállalók számára jelent plusz terhet, hanem a munkáltató számára is káros termelés-kieséssel, ezáltal pedig bevétel-csökkenéssel járhat. Az egyes intézmények kevéssé összehangolt működési ideje, illetve munkamódszere különösen egyes esetekben különösen nehézzé teszi az ügyintézést. Mindezekhez helyenként hozzájárulhatnak a helyi közlekedési nehézségek is, amelyeket a helyi és helyközi tömegközlekedési járatok menetrendjeinek nem megfelelő összehangolása okoz. 

Ezek a problémák elsősorban helyi szinten jelentkeznek, ott, ahol az ügyintézés, a különféle szolgáltatások igénybevétele általában zajlik és ahol a gyermekek iskolába, óvodába járnak, valamint egyéb szociális és társadalmi, kulturális szolgáltatások vehetők igénybe. 

A problémák sokszor a helyi igények alapján, az intézmények működésének, nyitvatartási idejének, a szolgáltatások igénybevételi idejének racionális összehangolásával és módosításával, illetve egyéb segítő szolgáltatások, megoldások kidolgozásával és bevezetésével egyszerűen orvosolható lenne.

A pályázat keretében olyan innovatív módszertanon alapuló, helyi igényekre épülő megoldások és együttműködések támogathatók, amelyek képesek és alkalmasak arra, hogy a fenti problémákra megfelelő választ adjanak, hozzájárulva ezzel a munkahelyi és a magánéletbeli kötelezettségek összeegyeztetésének megkönnyítéséhez, valamint a munkavállalók és a vállalkozások alkalmazkodóképességének növeléséhez.

A pályázat keretében ezeknek a megoldásoknak a kidolgozása és azok kísérleti bevezetése támogatható.

Az Európai Szociális Alap támogatásával Hollandiában kerültek már megvalósításra hasonló projektek. A pályázatot lezáró értékelési jelentés rendkívül jó, hatékony projekteredményekről számolt be, amelyek valóban megkönnyítették az emberek életét, emellett pedig hozzájárultak az alkalmazkodóképesség növeléséhez.

A pályázat célja olyan helyi szintű, innovatív tartalmú, kísérleti projektek megvalósítása, amelyek az intézmények együttműködésének javításán, működésük racionalizálásán és a helyi igényeknek való jobb megfeleltetésén, valamint a nyitvatartási és ügyintézési idők és a szolgáltatások rugalmasabbá tételén keresztül hozzájárulnak a munka és a magánélet összeegyeztetésének megkönnyítéséhez, a „kényszerű” szabadságon vagy munkahelyről távol töltött órák számának csökkentéséhez.

Rendelkezésre álló forrás 

A pályázat meghirdetésekor az elszámolható közkiadásokra
 rendelkezésre álló keretösszeg a Közép-magyarországi Régióban 250.000.000 forint. 

A konstrukció keretében az ESZA és ERFA alapok közötti átjárhatóság alapján az ERFA típusú tevékenységek fedezetére az elszámolható költségek összegének maximum 10%-a, azaz legfeljebb 25.000.000 forint fordítható.

Jelen kiírás forrását az Európai Szociális Alap és Magyarország költségvetése társfinanszírozásban biztosítja.

B. Pályázók köre

A helyi működés kulcsfontosságú szereplői, az önkormányzat és intézményei (pl. helyi oktatási és művelődési intézmények, szociális ellátást végző és szolgáltatást nyújtó intézmények, szervezetek, felnőttképzési intézmények stb.), továbbá a helyi közösségben érdekelt, a közösségi célokért tenni tudó és tenni akaró vállalkozások és non-profit szervezetek pályázhatnak.

Az adott településen lévő olyan intézmények, amelyek nem önálló gazdálkodásúak, a fenntartójukon keresztül pályázhatnak. A fenntartó intézmény projektjébe bevonhatja az intézményeit, a fejlesztéseket az intézményekben is végrehajthatja.

Jogi forma

Jelen pályázati kiírás keretében az alábbi szervezetek pályázhatnak önállóan vagy konzorciumban (KSH besorolással, a statisztikai számjel elemeiről és nómenklatúráiról szóló 8/2010.(VIII. 25.) KSH közlemény alapján):

Főpályázóként költségvetési szervek, költségvetési rend szerint gazdálkodó szervek és gesztorönkormányzatok:

· helyi önkormányzat (KSH 321) 

· többcélú kistérségi társulás (KSH 326)

· helyi önkormányzatok jogi személyiségű társulása (KSH 327)

· gesztorönkormányzat (KSH 951)

Továbbá konzorciumi tagokként az alábbi szervezetek is pályázhatnak:

Költségvetési szervek és költségvetési rend szerint gazdálkodó szervek:

· központi költségvetési szerv (KSH 312)

· helyi önkormányzat (KSH 321) 

· helyi önkormányzati költségvetési szerv (KSH 322)

· többcélú kistérségi társulás (KSH 326)

· helyi önkormányzatok jogi személyiségű társulása (KSH 327)

· országos kisebbségi önkormányzat (KSH 351)

· országos kisebbségi önkormányzati költségvetési szerv (KSH 352)

· országos kisebbségi önkormányzatok jogi személyiségű társulása (KSH 353)

· helyi kisebbségi önkormányzat (KSH 371)

· helyi kisebbségi önkormányzati költségvetési szerv (KSH 372)

· helyi kisebbségi önkormányzatok jogi személyiségű társulása (KSH 373)

Nonprofit és egyéb nem nyereségérdekelt szervezet:

· egyéb egyesület (KSH 529) 

· szakszervezet (KSH 531)

· egyéb munkavállalói érdekképviselet (KSH 532)

· egyéb köztestület (KSH 549) 

· egyház (KSH 551)

· önálló egyházi intézmény (KSH 552)

· egyéb egyházi szervezet (KSH 559)

· közalapítvány (KSH 561)

· közalapítvány önálló intézménye (KSH 562)

· egyéb alapítvány (KSH 569)

· nonprofit korlátolt felelősségű társasági (KSH 572)

· nonprofit részvénytársaság (KSH 573)

· egyesülés (KSH 591)

· egyéb jogi személyiségű nonprofit szervezet (KSH 599)

· nonprofit közkereseti társaság (KSH 621)

· nonprofit betéti társaság (KSH 622)

· egyéb, jogi személyiség nélküli nonprofit szervezet (KSH 699)

Vállalkozások (jogi személyiséggel rendelkező és nem rendelkező vállalkozások):

· jogi személyiségű gazdasági társaságok: kft. (KSH 113), rt. (KSH 114) 

· szociális szövetkezet (KSH 127)

· egyéb szövetkezet (KSH 129)

· jogi személyiség nélküli gazdasági társaságok: kkt. (KSH 211), bt. (KSH 212) 

Amennyiben konzorcium keretében nyújtanak be pályázatot, konzorcium létrehozására irányuló együttműködési megállapodást kell kötni az útmutató 8. számú mellékletét képező megállapodás minta alapján. A konzorciumi együttműködési megállapodással a tagok arra vállalnak kötelezettséget, hogy a projektet annak támogatása esetén a projektdokumentációban meghatározott módon közösen megvalósítják. Konzorcium tagja csak olyan szervezet lehet, amely a pályázati felhívásban és a pályázati útmutatóban meghatározott követelményeknek megfelel, részt vesz a pályázat alapvető céljának megvalósításában és támogatásban részesül. (Felhívjuk a figyelmet, hogy az aláírt konzorciumi együttműködési megállapodást szkennelt formában kell a pályázatot tartalmazó CD/DVD-n szerepeltetni).

A konzorciummal szemben támasztott feltételek:

· Konzorciumi tagok maximális száma 10, a konzorcium vezetővel együtt

· Egy szervezet csak 1 konzorciumban vehet részt akár főpályázóként, akár konzorciumi partnerként

· Finanszírozás módja tagonként történő finanszírozás

Amennyiben együttműködő partner bevonására is szükség van, akkor az együttműködő partner támogatásban nem részesül, a támogatási szerződést nem írja alá.

C. A PÁLYÁZAT tartalMA

A pályázat célcsoportja:

Az adott településen/kistérségben élő lakosok, akik a projekt megvalósításának területén élnek. További célcsoport az adott településre/kistérségbe utazók.

Támogatható tevékenységek köre

Mivel a projektekben innovatív megoldások megvalósítására kerül sor, valamennyi, a pályázati kiírás céljainak elérését szolgáló tevékenység támogatható.

Az alább felsorolt tevékenységek és tevékenység-csoportok nem kizárólagosak, céljuk az iránymutatás, az ötletadás és az orientálás. A pályázóknak lehetőségük van a felsorolt tevékenység-csoportok további elemekkel való bővítésére, kiegészítésére, a helyi viszonyokhoz, igényekhez való igazítására.

A projektekben a rugalmasságot növelő megoldások módszertanának kidolgozása és bevezetése támogatható, például az alábbi tevékenységeken keresztül:

1. Előkészítő, megalapozó tevékenységek:

1.1. Részletes és tényleges helyi igényeket felmérő szükségletfelmérés, helyzetfeltárás: (jelenlegi helyzetkép összeállítása, célcsoport igényeinek felmérése, a szolgáltatási potenciál felmérése [ki mit tud nyújtani a célcsoport számára, pl. óvónő szabadidejében gyermekre vigyázna]); döntések előkészítésekbe bevonni a célcsoportot (vagy azok képviselőit)

2. Tevékenység-csoportok

2.1. Helyi szövetségek kialakítása/kötése/támogatása; intézményesített párbeszéd kialakítása és facilitálása a munka és a magánélet összehangolásában érdekelt szervezetek/ személyek között (egymásra találás segítése)

2.2. A helyi szociális infrastruktúra működésének összehangolása és az intézmények közötti együttműködés megerősítése helyi szinten, elősegítve a nők munkaerő-piaci részvételét, valamint új munkahelyeket teremtve

2.3. Helyi együttműködések kialakítása és megerősítése gyermekek és gondozásra szorulók munkaidő alatti ellátásával és felügyeletével, az együttműködések új formáinak kialakításával; nyári gyermekelhelyezés biztosítása, délutáni és kora esti felügyelet, a munka melletti tanulás lehetőségének biztosítása

2.4. Új típusú munkakörök kidolgozása (pl. oktatási asszisztens, tanárt segítő munkatárs, iskolai előkészítő nevelés, szabadidős tevékenységet vezető munkatárs, gyerekek játszóházi vezetője, zene- és sportoktatás, korai nevelés és ezek kombinációi)

2.5. Nyitvatartási- és ügyintézési idők racionalizálása, várakozási idők csökkentése - a munkavállalók igényeit figyelembe vevő intézményi nyitva tartás (polgármesteri hivatal, óvoda, iskola, egészségügy, közösségi ház)

2.6. Felhasználóbarát szolgáltatásnyújtás kialakítása, szolgáltatások igénybevételének racionalizálása – a családosok, munkavállalók igényeit figyelembe vevő szolgáltatásfejlesztés: előzetes bejelentkezés lehetőségének biztosítása, kereskedelmi egységek nyitva tartása, házhozszállítás, rendezvények idején gyermekfelügyelet, alkalmi jellegű gyermekfelügyelet [pl. ügyintézés idejére]

2.7. A munka és a magánélet összehangolását segítő lakossági általános informálás (pl. időgazdálkodás témakörben) előadások, kiadványok segítségével
A projekt költségvetésének maximum 2%-ban tervezhető!

2.8. Család-, felhasználóbarát hivatalok/intézmények kialakítása: pelenkázó, „gyerekváró”, babakocsi-parkoló/tároló, kulturált váró kialakítása

2.9. Felhasználóbarát települési környezet fejlesztése: babakocsis közlekedési lehetőség javítása [akadálymentesítés]; gyermekek iskolába, óvodába jutásának biztosítása pl. iskolabusszal; közlekedésszervezés pl. sebességkorlátozás/forgalomirányítás a gyermekek által gyakran használt útvonalon és időben; családos parkolók kialakítása (pl. babakocsi ki/bepakolására van hely).

2.10. Közlekedés összehangolása a munkaidővel/tanulással, az intézmények nyitva tartásával: alternatív közlekedési lehetőségek feltárása/bevonása (pl. ún. ÚMVP-s kisbuszok, falubuszok igénybevétele, iránybusz szolgáltatás támogatása); a különféle közlekedési cégek által üzemeltetett járatok összehangolása, átszállások megszervezése (Volán-MÁV csatlakozások, eltérő helyszínen levő pályaudvar/megálló esetén helyi közlekedési kapcsolat összehangolása)

Ebben a pályázatban közlekedésfejlesztés nem támogatható tevékenység.

3. Kapcsolódó, önmagukban nem választható tevékenységek:

3.1. Kommunikációs tevékenység (pl. honlap, szórólap, hirdetés, logó, hírlevél, helyi sajtó)

3.2. A projekt céljaihoz, a végrehajtáshoz kapcsolódó szolgáltatás (jogi, pénzügyi, mérnöki, szakértői) igénybevétele

3.3. Közbeszerzéshez kapcsolódó tevékenységek (előkészítéshez is)

3.4. Projektmenedzsment

3.5. Tájékoztatás, nyilvánosság biztosítása

Projekt területi korlátozása

Jelen pályázati kiírásra csak a Közép-magyarországi Régió területén megvalósuló pályázatok nyújthatók be. A projekt több helyszínen valósítható meg, de ebben az esetben minden megvalósítási helyszínnek a Közép-magyarországi Régióban kell lennie.

D. Pénzügyi feltételek és állami támogatási szabályok

Támogatás formája

Vissza nem térítendő támogatás.

Támogatás mértéke

A projekt elszámolható összes költségének legfeljebb 100%-a.

Támogatás összege

A jelen pályázat keretében igényelhető támogatás összege: legalább 10.000.000 Ft, de legfeljebb 50.000.000 Ft lehet. 

E. Kiválasztási kritériumok

Felhívjuk szíves figyelmüket, hogy a Nemzeti Fejlesztési Miniszter az egységes működési kézikönyv kiadásáról szóló 24/2011. (V.6.) NFM utasítása (a továbbiakban: EMK) 44. § (3) bekezdése alapján, ha a projekt adatlapot a felhívásban foglaltaknak megfelelően kizárólag CD/DVD-n nyújtották be és a CD/DVD-hez kötelezően csatolandó cégszerűen aláírt nyilatkozat (F8. pont 1. dokumentum) hiányzik, vagy a cégszerűen aláírt nyilatkozattal a CD/DVD nem került benyújtásra, a küldemény nem minősül pályázatnak, amelyről a borítékon szereplő feladót értesíteni kell. 

F. Adminisztratív információk

Felhívjuk a figyelmet, hogy a pályázatokkal kapcsolatos részletes eljárásokat a 4/2011. (I.28.) Korm. rendelet és az EMK szabályozza.

A pályázatok benyújtásának módja, helye és határideje

A pályázat magyar nyelven, kizárólag a projekt adatlapon, a felhívásban, valamint az útmutatóban előírt mellékletekkel, elektronikusan nyújtható be. A projekt adatlap kitöltése kizárólag az NFÜ által rendszeresített kitöltő program alkalmazásával történhet. A kitöltő program letölthető a www.ujszechenyiterv.gov.hu honlapról.  

Felhívjuk a figyelmet, hogy a projekt adatlapot kizárólag xzip formátumban fogadjuk el; pdf vagy más formátumban benyújtott projekt adatlap feldolgozására nincsen lehetőség. Az xzip file-ban csatolt adatlap nem lehet üres és a megfelelő konstrukcióra kell vonatkoznia.

Amennyiben az elektronikus benyújtás során a benyújtott dokumentum(ok)ban érzékelhető minőségromlás van, ami a bírálatot érdemben befolyásolhatja, a közreműködő szervezet kérheti az érintett dokumentumok utólagos, papír-alapú benyújtását is, ami azonban nem minősül hiánypótlásnak.

A projekt adatlap sem tartalmában, sem alakjában nem változtatható, továbbá hiánytalanul, minden kérdésre választ adva, minden mezőt ki kell tölteni. Az adatlaphoz tartozó nyilatkozatot (F8. pont 1. dokumentum) papír alapon, a hivatalos képviselő által az aláírási címpéldányban feltüntetett módon aláírva kell benyújtani.

A pályázatot (kitöltött projekt adatlapot és a felhívásban, valamint az útmutatóban előírt mellékleteket) elektronikus adathordozón (kizárólag egyszer írható, írásvédett CD/DVD lemezen) a pályázati kiírás részét képező, kinyomtatott és cégszerűen aláírt nyilatkozattal (F8. pont 1. dokumentum) együtt zárt csomagolásban, ajánlott küldeményként vagy gyorspostai
/futárposta
 (garantált kézbesítési idejű belföldi postai szolgáltatás) szállítás igénybevételével a következő címre kell beküldeni:

Társadalmi Megújulás Operatív Program

Kódszám: TÁMOP-2.4.5-12/4

A munka és a magánélet összehangolását segítő helyi kezdeményezések – A rugalmasságot növelő helyi, innovatív kezdeményezések támogatása

Közreműködő szervezet:

ESZA Társadalmi Szolgáltató Nonprofit Kft (ESZA Nonprofit Kft.)

1385 Budapest, Postafiók 818.

Amennyiben a pályázatot csomagként kívánja feladni, a csomagon az ESZA Társadalmi Szolgáltató Nonprofit Kft (ESZA Nonprofit Kft.) 1134 Budapest, Váci út 45. „C” épület címzést kell feltüntetni.

Felhívjuk a tisztelt pályázók figyelmét, hogy jelen kiírás keretében a pályázatok személyes benyújtására lehetőség nincs.

Kérjük, hogy a CD/DVD lemez tokján jól láthatóan tüntesse fel a pályázati felhívás kódszámát (TÁMOP-2.4.5-12/4), a pályázó nevét és címét. Kérjük, ellenőrizze a kitöltött adatokat, illetve győződjön meg a kitöltés sikerességéről, az adathordozó épségéről!

A pályázati kiírással kapcsolatos további dokumentumok a www.ujszechenyiterv.gov.hu honlapról tölthetők le. 

További felvilágosítás az alábbi elérhetőségeken kérhető:

Nemzeti Fejlesztési Ügynökség

Tel: 06-40/638-638

Személyesen: 1077 Budapest, Wesselényi u. 20-22.

e-mail: ujszechenyiterv@nfu.gov.hu
honlap: www.ujszechenyiterv.gov.hu
Felhívjuk a figyelmet, hogy a 4/2011. (I. 28.) Korm. rendelet 21. § (7) bekezdése alapján az ESZA Nonprofit Kft. a pályázatok benyújtásának határidejét megelőző tizedik napig biztosítja, hogy a támogatást igénylők kérdéseket tehessenek fel, és azokra ésszerű határidőn, de legkésőbb a kérdés közreműködő szervezethez való érkezését követő 7 napon belül tájékoztatást kapjanak.

A pályázatok benyújtása 2012.04.01-től 2012.05.01-ig lehetséges. A pályázatok benyújtása és elbírálása egy szakaszban történik. 

�	 A 1083/2006/EK tanácsi rendelet 2. cikk 5. pontja alapján: „közkiadás”: a műveletek finanszírozásához nyújtott bármely, az állam, a regionális és helyi hatóságok, az Európai Közösségek költségvetéséből származó közpénzből való hozzájárulás, amely kapcsolódik a strukturális alapokhoz és a Kohéziós Alaphoz, továbbá bármely hasonló kiadás. A műveletek finanszírozásához nyújtott bármely olyan hozzájárulás, amely egy vagy több regionális vagy helyi hatóság közjogi intézményei vagy társulásai, vagy az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelvvel összhangban eljáró közjogi intézmények költségvetéséből származik, hasonló kiadásnak tekintendő.


	A közszféra szerv pályázó definíciója a pályázati útmutató F7 pontjában található.





�	 A postáról szóló 2003. évi CI. törvény (a továbbiakban: Posta tv.) 3. § 9.2. bekezdése alapján: Gyorsposta: olyan belföldi vagy nemzetközi postai szolgáltatás, amelyben a szolgáltató a könyvelt küldeményt belföldön garantált idő alatt, a feladást követő napon déli 12 óráig, nemzetközi viszonylatban a nemzetközi szerződések alapján kötött megállapodásokban meghatározottak szerint kézbesíti, biztosítva egyben a küldemény egyedi azonosítását s ennek alapján a technológiai folyamatban nyomon követhető kezelését.





�	 A Posta tv. 3. § 9.1. pontja alapján: Futárposta: olyan garantált kézbesítési idejű belföldi postai szolgáltatás, amelynek teljesítése során a postai szolgáltató arra vállal kötelezettséget, hogy a könyvelt postai küldemény felvételét végző alkalmazottja a küldeményt a címzettnek történő személyes kézbesítéséig személyes felügyelete alatt tartja oly módon, hogy a feladó ez alatt bármely időpontban rendelkezhessen a küldemény címzettjének vagy címzésének a megváltoztatásáról, és sikertelen személyes kézbesítés esetén megtehesse a szükséges intézkedéseket.













